**ADATKEZELÉSI TÁJÉKOZTATÓ**

**a www.whitedogmedia.hu weboldalon keresztül**

**történő regisztráció során kezelt személyes adatokról**

**hatályos: 2023. 03. 06. napjától**

Jelen dokumentum célja, hogy az Európai Parlament és Tanács 2016/679 rendelete (GDPR)[[1]](#footnote-1) alapján tájékoztatást adjon a weboldalon keresztül regisztrált természetes személyeknek („*Pályázó*”) személyes adataik kezeléséről.

**ADATKEZELŐ ADATAI**

Adakezelő neve: Whitedog Media Korlátolt Felelősségű Társaság

székhelye: 1062 Budapest, Andrássy út 105.

cégjegyzékszáma: 01-09-378071

adószáma: 28761732-2-42

képviseli: Gergely Judit ügyvezető

elérhetőség: **allas@whitedogmedia.hu**

**AZ ADATKEZELÉS CÉLJA**

Az Adatkezelő a Pályázó (érintett) által az Adatkezelő honlapján („*Weboldal*”) történő regisztráció során megadott, illetve feltöltött önéletrajzában, dokumentumaiban feltüntetett olyan személyes adatait kezeli, amelyek alkalmasak a személyazonosítására, valamint a képzettségével, végzettségével, szakmai tapasztalataival, továbbá képességeivel és készségeivel kapcsolatosak.

A Pályázó ezen személyes adatait az Adatkezelő

* a **meghirdetett álláspályázatokra való jelentkezés**,
* a **jövőben a megüresedő, illetve új pozíció betöltéséhez való felhasználás céljából**, továbbá
* a megfelelő **munkaerő kiválasztása**, és
* a Pályázóval való **kapcsolattartás érdekében** kezeli.

**AZ ADATKEZELÉS JOGALAPJA**

Az adatkezelés jogalapja: a **Pályázó önkéntes hozzájárulása** (GDPR 6. cikk (1) a) pontja).

A Pályázó a személyes adatai kezeléséhez való hozzájárulását a Weboldalon történő regisztrációval vagy az álláspályázatának az Adatkezelő részére történő továbbításával adja meg. A sikeres regisztrációról az Adatkezelő e-mailben visszaigazolást küld a Pályázó részére. A hozzájárulás kiterjed az esetleges állásinterjún, a leadott álláspályázat tartalmának tisztázásával, valamint a Pályázó által az állásinterjún közölt szakmai elvárásokkal, igényekkel, és az esetleges szakmai kérdésekkel, személyes kompetenciákkal és feladatokkal kapcsolatos személyes adatok kezelésére is.

**A Pályázó jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtt végrehajtott adatkezelés jogszerűségét.**

A hozzájárulás önkéntes, ugyanakkor az adatok nélkül a jelentkezés nem bírálható el megfelelően. Munkaviszony létesítését szükségessé tevő pozícióra való jelentkezés esetén további jogalapul szolgál a Munka Törvénykönyvéről szóló 2012. évi I. törvény (Mt.) 10. § (1) bekezdése, amely alapján már a munkaviszony létesítését megelőzően kérhetők a munkaviszony létesítése szempontjából lényeges adatok.

**A KEZELT SZEMÉLYES ADATOK KÖRE**

|  |  |
| --- | --- |
| **Regisztráció során KÖTELEZŐ megadni** | * keresztnév
* vezetéknév
* e-mail cím
* telefonszám
* önéletrajz
 |
| **Amit regisztráció során NEM KÖTELEZŐ megadni** | * önéletrajzban a Pályázó által önkéntesen megadott személyes adatok;
* bármely egyéb dokumentum a pályázati kiírásban kérteken – általában az önéletrajzon és a motivációs levélen – kívül
 |
| **Személyes adatok, amelyek a kiválasztás során jöhetnek létre** | * a telefonos és/vagy személyes interjú során szolgáltatott személyes adatok (pl. felmondási idő, bérigény, motiváció, korábbi szakmai tapasztalat stb.);
* a kiválasztási folyamat során – amennyiben alkalmazásra kerül - készségfelmérő teszteken elért eredmény;
* ha a jelölt kiválasztásra kerül, a munkaajánlathoz kapcsolódó személyes adatok;
* az Adatkezelő a jelentkezésekkel, pályázatokkal összefüggésben belső feljegyzéseket készít a Pályázó alkalmasságával és annak értékelési szempontjaival kapcsolatban.
 |

Általános jelentkezés esetén, valamint a konkrét álláspályázati kiírásban kért adatokon és információkon felüli adatok és információk megadása a Pályázó szabad döntésén múlik. Az Adatkezelő különleges személyes adatok (például egészségügyi adatok, politikai véleményre vonatkozó adatok stb.) megadását nem kéri a Pályázótól. **Ha a feltöltött anyag különleges személyes adatot is tartalmaz, annak kezelése miatt az Adatkezelő felveszi a Pályázóval a kapcsolatot.**

**A SZEMÉLYES ADATOK TÁROLÁSÁNAK IDŐTARTAMA (MEGŐRZÉSI IDŐ)**

A Pályázó **általános jelentkezése** esetén az adatmegőrzési idő a Regisztrációtól **számított 1 év.**

A Pályázó **adott pozícióra történő jelentkezése esetén** a személyes adatok a **pozíció betöltését, lezárását követően 15 napon belül, de legkésőbb a jelentkezés (pályázat) beérkezésétől számított 1 év elteltével törlésre kerülnek,** ha a Pályázó másként nem nyilatkozik. Az Adatkezelő gyakorlata szerint a kiválasztási folyamat általánosságban az álláshirdetés lejártától számított 90 napon belül lezárul.

Ha a Pályázó még a kiválasztás előtt visszavonja jelentkezését az Adatkezelő valamelyik elérhetőségén, az Adatkezelő törli a Pályázó adatait. A jelentkezés visszavonását az Adatkezelő úgy tekinti, hogy a Pályázó a jelentkezéssel kapcsolatban igényeket nem kíván érvényesíteni.

**ADATHOZ VALÓ HOZZÁFÉRÉS**

A Pályázó álláspályázataihoz és az abban foglalt személyes adataihoz az Adatkezelő szervezetén belül az érintett álláspályázat szerinti terület illetékese, és toborzás-kiválasztás folyamatában résztvevő munkavállalók férhetnek hozzá az adatkezelés időtartama alatt.

Az Adatkezelő a személyes adatokat nem továbbítja harmadik országba vagy nemzetközi szervezet, illetve egyéb címzettek részére. Az adatkezelés során automatizált döntéshozatal és profilalkotás nem történik, az Adatkezelő adatfeldolgozót nem vesz igénybe.

**ADATBIZTONSÁGI INTÉZKEDÉSEK**

Az Adatkezelő a Pályázó személyes adatai titkosságának, sértetlenségének és rendelkezésre állásának garantálása érdekében az adatokat jelszóval védett és/vagy titkosított adatbázisban tárolja az IT biztonsági szabványoknak és standardoknak megfelelően.

Az Adatkezelő az adatokat a kockázattal arányos védelem keretében, illetve a személyes és üzleti adatok klasszifikációjához mérten hálózati, infrastrukturális és alkalmazás szintű védelemmel (tűzfalakkal, antivírus programokkal, tárolást és kommunikációt titkosító mechanizmusokkal, melyek esetében az aszimmetrikus kódolás eredményeképpen a dekódoló kulcs ismerete nélkül a titkosított adatfolyam nem fejthető vissza, tartalomszűréssel és egyéb technikai- valamint folyamat-megoldásokkal) biztosítja.

Az Adatkezelő az adatvédelmi incidenseket, folyamatosan monitorozza és kezeli. Amennyiben a Pályázó adatvédelmi incidenst észlel, erről szóló bejelentését is az Adatkezelő elérhetőségein teheti meg.

**A PÁLYÁZÓ (ÉRINTETT) JOGAI**

A Pályázó kérelmezheti az Adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, tiltakozhat az ilyen személyes adatok kezelése ellen és élhet az adathordozhatósághoz való jogával.

**A Pályázó az Adatkezelő jelen tájékoztatóban megjelölt elérhetőségein nyújthatja be adatkezeléssel kapcsolatos kérelmeit.**

***Hozzáférés***: A Pályázó jogosult hozzáférni személyes adataihoz. Ennek célja, hogy a Pályázó tisztában legyen azzal, és ellenőrizhesse, hogy az Adatkezelő személyes adatait a vonatkozó adatvédelmi jogszabályokkal összhangban használja fel.

***A helyesbítéshez való jog***: A Pályázó jogosult a pontatlan vagy nem teljes személyes adatai helyesbítésére. A Pályázó az Adatkezelő megadott elérhetőségein keresztül írásban kérheti, hogy az Adatkezelő helyesbítse valamely személyes adatát (pl. a nevét, e-mail címét, telefonszámát, képzettségét, ha abban változás következik be).

***A törléshez való jog („az elfeledtetéshez való jog”):*** A Pályázónak lehetősége van arra, hogy töröltesse vagy eltávolíttassa személyes adatait, ha nincs jogszerű indok az Adatkezelő számára azok további használatára. (Ez nem egy korlátozás nélküli jog, vannak alóla bizonyos kivételek.)

A Pályázó az Adatkezelő megadott elérhetőségein keresztül, írásban kérheti a személyes adatainak törlését. **Ha a Pályázó törli adatait vagy azok törlését kéri, azzal az esetlegesen éppen zajló, Pályázót érintő kiválasztási folyamat is megszakad, és a Pályázó nem kerülhet kiválasztásra.**

***Az adatkezelés korlátozásához való jog***: A Pályázó kérheti adatai további kezelésének „blokkolását” vagy korlátozását. Az adatkezelés korlátozása esetén az Adatkezelő továbbra is tárolhatja az adatokat, de egyébként nem használhatja fel azokat.

Az adatok korlátozását akkor lehet kérni, ha a Pályázó:

* úgy gondolja, hogy adatai nem pontosak, vagy
* úgy gondolja, hogy adatait az Adatkezelő jogellenesen kezelte, de az adat törlését nem szeretné,
* igényli az adatkezelést jogi igénye érvényesítése vagy védelme miatt, de már az Adatkezelőnek nincs szüksége ezekre az adatokra.

***Adathordozhatósághoz való jog***: A Pályázó jogosult a személyes adatait megkapni és saját céljára más szolgáltatásokkal összefüggésben vagy társaságok kezelésében újra felhasználni. (Ez nem egy korlátozás nélküli jog, vannak alóla bizonyos kivételek.) Az adathordozhatósághoz való jog nem terjed ki a papír alapon tárolt adatokra, ezért a Pályázó nem kérheti az így tárolt adatainak megküldését. Az adathordozhatóság nem jár automatikusan az adat törlésével, és nem érinti a továbbított adatra az Adatkezelőnek irányadó megőrzési időt sem.

***Tiltakozás az adatkezelés ellen***: A Pályázó jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek a Pályázó érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

***A jogok gyakorlásának keretei:***

Adatkezelő indokolatlan késedelem nélkül, de mindenféleképpen a kérelem beérkezésétől számított **egy hónapon belül** tájékoztatja a Pályázót az előbbiekben felsorolt jogaival kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja a Pályázót. Ha Adatkezelő nem tesz intézkedéseket a Pályázó kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja a Pályázót az intézkedés elmaradásának okairól, valamint arról, hogy a Pályázó panaszt nyújthat be a felügyeleti hatósághoz.

***Felügyeleti hatósághoz címzett panasz benyújtásának joga és a bírósághoz fordulás joga:*** A Pályázó az adatkezeléssel kapcsolatban panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., levelezési cím: 1363 Budapest, Pf.: 9.,
tel.: 06 1 391 1400, e-mail: ugyfelszolgalat@naih.hu).

A Pályázó adatkezeléssel kapcsolatos jogérvényesítési lehetősége bírósági eljárás kezdeményezése. A Pályázó az általa tapasztalt jogellenes adatkezelés esetén polgári pert kezdeményezhet az Adatkezelő ellen. A per elbírálása a törvényszék hatáskörébe tartozik. A per – a Pályázó választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: http://birosag.hu/torvenyszekek).

A Pályázó kérheti a jogellenes adatkezeléssel (ideértve az adatbiztonsági intézkedések elmulasztását is) összefüggésben felmerült kárának megtérítését a károkozásért felelős Adatkezelőtől. Ha az Adatkezelő a Pályázó adatainak jogellenes kezelésével vagy az adatbiztonság követelményeinek megszegésével a Pályázó személyiségi jogát megsérti, a Pályázó az Adatkezelőtől sérelemdíjat követelhet. Az Adatkezelő mentesül a felelősség alól, ha bizonyítja, hogy a kárt vagy az érintett személyiségi jogának sérelmét az adatkezelés körén kívül eső elháríthatatlan ok idézte elő. Nem kell megtéríteni a kárt és nem követelhető a sérelemdíj annyiban, amennyiben az a károsult szándékos vagy súlyosan gondatlan magatartásából származott.

1. GDPR = az Európai Parlament és Tanács 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46 EK irányelv hatályon kívül helyezéséről [↑](#footnote-ref-1)